Latosô „Rodnô mòwa” to ju 41. edicjô tegò recytatorsczégò kònkùrsu. Jurorama bëlë Eùgeniusz Prëczkòwsczi, ks. prof. Jón Perszon, Zbigórz Jankòwsczi, Tomôsz Fópka i Bòżena Ùgòwskô. Dzysdnia wszëtcë tak pò prôwdze gôdają ju bëlną lëteracką kaszëbizną. Nie dô sã zmerkac, z jaczégò partu Kaszëb pòchòdzą. Wëjątkã je norda, gdze bëlaczenié wcyg je żëwé – gôdô E. Prëczkòwsczi. I prawie nordowi recytatorzë nôbarżi widzelë sã òbsądzëcelóm i pòzeszłim òbzérôczóm. Jesmë òsoblëwie rôd z wëśtãpów nômłodszich ùczãstników, bò wszëtcë bëlë bëlno przëszëkòwóny. Òkróm te, wësokô rówizna bëła w kategòrii wëżigimnazjalnëch szkòłów i westrzód ùstnëch. Szkòda leno, że wëstąpiło tuwò tak mało recytatorów – dodôwô przédnik latoségò karna jurorów.